Diari Oficial de la Generalitat Valenciana


Sumari del DOGV 1933, del 29-12-1992 (1992/826765)

RESOLUCIÓ de 17 d'octubre de 1990, de la Direcció General d'Ocupació i Cooperació, per la qual revoca l'autorització administrativa al Montepio del Puerto de València de Previsión Social, declara dissolta l'entitat i la insta perquè procedesca a la seua liquidació.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1933

Data del DOGV
:   29-12-1992

Secció del DOGV
:   ALTRES DISPOSICIONS

Número del document
:   1992/826765


Data del document
:   17-10-1990

Organisme emissor
:   Conselleria de Treball i Afers Socials

Tipus de document
:   Resolució

RESOLUCIO de 17 d'octubre de 1990, de la Direcció General d'Ocupació i Cooperació, per la qual revoca l'autorització administrativa al Montepío del Puerto de Valencia de Previsión Social, declara dissolta l'entitat i la insta perquè procedesca a la seua liquidació.  
Vist l?expedient, número 005, referent al Montepío del Puerto de Valencia de Previsión Social, i  
Vist que l?esmentada entitat manté els seus òrgans socials inactius des de la seua creació, de tal forma que resulta impossible el seu funcionament i l'acompliment dels fins socials per als quals va ser creada.  
Vist que amb escrit de data 8 de febrer de 1990, rebut per la mutualitat el 14 del mateix mes, se li va requerir des d'aquesta direcció general perquè en un terminí no superior a sis mesos procedís a la seua dissolució.  
Atès que aquesta Direcció General d'Ocupació i Cooperació és competent en virtut del que preveuen el Reial Decret 2421/1983, de 28 de juliol; la llei Orgànica 5/1982, d?1 de juliol, i els decrets 36/1988, de 21 de març, i 66/1987, d?11 de març, ambdós del Consell de la Generalitat Valenciana.  
Atès que d'acord amb els articles 29 de 30-1 i 31 de la llei 33/1984, de 2 d'agost, i 86-3 del reglament que la desplega, és causa de dissolució la impossibilitat manifesta que l?entitat puga complir el fi social per al qual va ser creada, i procedir a la revocació de l'autorització administrativa per a activitats asseguradores.  
Vistos els preceptes legals citats i la resta de general aplicació, aquesta Direcció General d'Ocupació i Cooperació resol:  
Primer  
Revocar l'autorització administrativa que al seu dia es va concedir al Montepío del Puerto de Valencia de Previsión Social per a l?exercici de les activitats de previsió social, en aplicació de les disposicions legals ja citades.  
Segon  
Declarar dissolta l?entitat com a conseqüència de la revocació administrativa efectuada.  
Tercer  
Instar el Montepío del Puerto de Valencia de Previsió Social perquè procedesca a la seua liquidació, amb l'advertiment que si no ho fa així, es procedirà d'ofici al nomenament de liquidadors.  
Que es notifique aquesta resolució en la forma establerta en la llei de Procediment Administratiu vigent, amb l'advertiment que en la seua contra es pot elevar recurs d'alçada davant el Conseller de Treball i Seguretat Social en el termini de quinze dies hàbils comptadors des de la notificació de la resolució.  
València, 17 d'octubre de 1990.- El Director General d'Ocupació i Cooperació: José Luis Duràn Alvarez.